
**Δίκτυο Σχολείων Υποστήριξης της Φιλαναγνωσίας**

**Παιδαγωγικού Ινστιτούτου Κύπρου**

**Σχολική χρονιά: 2022-2023**



**Δημιουργώντας παιδιά αναγνώστες/αναγνώστριες**

|  |  |  |
| --- | --- | --- |
| **ΔΡΑΣΤΗΡΙΟΤΗΤΕΣ ΓΙΑ ΤΟ ΔΕΚΑΠΕΝΘΗΜΕΡΟ ΦΙΛΑΝΑΓΝΩΣΙΑΣ** | | |
| Δραστηριότητες σχολείου | | |
| **ΔΡΑΣΤΗΡΙΟΤΗΤΑ** | **ΧΡΟΝΟΔΙΑΓΡΑΜΜΑ** | **ΤΑΞΗ/ΕΚΠΑΙΔΕΥΤΙΚΟΣ** |
| **Σημαία διαβάσματος**  Δημιουργία σημαίας και συνθήματος διαβάσματος τμήματος |  |  |
| **Έναρξη δεκαπενθήμερου**  **Φιλαναγνωσίας** με συγκέντρωση του σχολείου μας στο Θέατρο, ανάγνωση παραμυθιού από τη διευθύντρια, παρουσίαση σημαιών τάξεων και παρέλαση στον χώρο του γηπέδου. |  |  |
| **Όλοι διαβάζουν:**  Σε καθορισμένο χρόνο προσκαλούμε γνωστά πρόσωπα να μας διαβάσουν. |  |  |
| **STOP, DROP and READ**  Δεκάλεπτη ανάγνωση βιβλίου που φέρνουν καθημερινά από το σπίτι σε τυχαίο χρόνο με σύνθημα το χτύπημα του κουδουνιού. |  |  |
| **Βιβλιοφάγοι και στο σπίτι**  Καθημερινά τα παιδιά διαβάζουν κάποιο βιβλίο και οι γονείς το πιστοποιούν υπογράφοντας σχετική κάρτα. Οι κάρτες αναρτώνται καθημερινά σε περίοπτη θέση στο σχολείο. |  |  |
| **Διαγωνισμός φωτογραφίας «Βιβλιοφάγοι παντού»**  (Προαιρετική δραστηριότητα)  Τα παιδιά φωτογραφίζονται να διαβάζουν βιβλία σε χώρους εκτός σχολείου. Οι τρεις καλύτερες φωτογραφίες βραβεύονται. |  |  |
| **Διερεύνηση και αξιολόγηση**  Συμπλήρωση ερωτηματολόγιου από τα παιδιά πριν και μετά το Δεκαπενθήμερο φιλαναγνωσίας. |  |  |
| **Παρουσίαση δράσεων**  Διαρρυθμισμένος χώρος στην είσοδο του σχολείου, όπου υλικό από τις δράσεις φιλαναγνωσίας θα εκτίθεται τόσο για τους μαθητές και για τους εκπαιδευτικούς, όσο και για τους γονείς και τους επισκέπτες του σχολείου |  |  |
| **Οι ήρωες αγαπημένων παραμυθιών ζωντανεύουν**  Τη μέρα αυτή, τα παιδιά θα ντυθούν με ρούχα που έχουν στο σπίτι, προσπαθώντας να μοιάσουν στον/στην αγαπημένο/η τους ήρωα/ηρωίδα παραμυθιού και θα μας τον/την παρουσιάσουν με λίγα λόγια. Επίσης, μπορούν να παρουσιάσουν μια σχετική κατασκευή που έφτιαξαν, ξεδιπλώνοντας τις καλλιτεχνικές τους ικανότητες ή να διαβάσουν το αγαπημένο τους απόσπασμα από το συγκεκριμένο βιβλίο, να τραγουδήσουν, να απαγγείλουν ή να χορέψουν ένα τραγούδι. |  |  |
| Δραστηριότητες τάξης | | |
| **ΔΡΑΣΤΗΡΙΟΤΗΤΑ** | **ΧΡΟΝΟΔΙΑΓΡΑΜΜΑ** | **ΤΑΞΗ/ΥΠΕΥΘΥΝΗ** |
| **Ομάδα γονιών και παιδιών για διάβασμα**  Σε καθορισμένο χρόνο, η δασκάλα και τα παιδιά προσκαλούν γονείς, παππούδες, γιαγιάδες, οι οποίοι είτε αφηγούνται, είτε μιλούν στα παιδιά για τα αγαπημένα τους βιβλία και την εμπειρία τους ως αναγνώστες |  |  |
| **Οι μεγάλοι διαβάζουν στους μικρούς**  Παιδιά των μεγάλων τάξεων αναλαμβάνουν να διαβάσουν απόσπασμα βιβλίου σε παιδιά των μικρών τάξεων. |  |  |
| **Μια βιβλιοθήκη στην αυλή του σχολείου μας**  Κάθε τάξη ανά μέρα αναλαμβάνει να στήσει μια μικρή βιβλιοθήκη με αγαπημένα της βιβλία σε κάποιο κοινόχρηστο χώρο του σχολείου, προσκαλώντας τα υπόλοιπα παιδιά να εξερευνήσουν τις επιλογές τους. |  |  |
| Δραστηριότητες με βιβλία στην τάξη | | |
| **Παρουσιάσεις βιβλίων σε μορφή « bookslam»**  (ταχυ-παρουσίαση) που διαρκούν το πολύ 3λεπτά ανά βιβλίο και πρέπει να είναι όσο πιο ορεκτικές γίνεται! Η παρουσίαση μπορεί να γίνει με διάφορους τρόπους:   * + Ανάγνωση ενός αυτούσιου αποσπάσματος, πραγματικά λαχταριστού   + Μικρή περίληψη της υπόθεσης, αφήνοντας το τέλος κρυφό.   + Διατύπωση ερωτήσεων πολλαπλής επιλογής (συνήθως για βιβλία γνώσεων). Υποσχόμαστε στα παιδιά ότι αν διαβάσουν το βιβλίο θα είναι σε θέση να τις απαντήσουν   + Κουτί με αντικείμενα σχετικά με την πλοκή του βιβλίου. Τα παιδιά βλέποντας τα αντικείμενα και τις εικόνες προσπαθούν να ανασυνθέσουν την ιστορία. Λίγο πριν τελειώσει το 3λεπτο, τους αποκαλύπτουμε σε γενικές γραμμές την πλοκή. |  |  |
| **Βιβλιοθήκη-Πινακίδα της τάξης**  Για κάθε βιβλίο που διαβάζει ένα παιδί, τοποθετούμε στην πινακίδα της τάξης ένα χάρτινο βιβλίο που να φαίνεται η ράχη του και πάνω να φαίνεται ο τίτλος του βιβλίου και ο συγγραφέας. Στόχος μας είναι να γεμίσουμε τη «βιβλιοθήκη» με βιβλία που διάβασαν τα παιδιά όλη τη χρονιά ή για ένα συγκεκριμένο χρονικό διάστημα που θέσαμε με τα παιδιά. |  |  |
| ΑΛΛΕΣ ΔΡΑΣΤΗΡΙΟΤΗΤΕΣ-ΠΡΟΓΡΑΜΜΑΤΑ |  |  |
|  | | |
| **Γνωριμία με Κύπριους συγγραφείς, εικονογράφους** |  |  |
| **Παζαράκι ανταλλαγής βιβλίων «Από χέρι σε χέρι»** |  |  |
| **Συνεργασία με τα παιδιά του Ειδικού Σχολείου** |  |  |